Թոմաս Ռոգնե

Թոմաս Ռոգնե (նորվ.՝ Thomas Rogne, հունիսի 29, 1990 թվական, Բերում, Ակերսհուս, Նորվեգիա), նորվեգացի ֆուտբոլիստ, շվեդական «Գյոտեբորգ» ֆուտբոլային ակումբի և Նորվեգիայի ֆուտբոլի ազգային հավաքականի կենտրոնական պաշտպան։


== Ակումբային կարիերա ==


=== «Ստաբեկ» ===
Ֆուտբոլիստի կարիերան Ռոգնեն սկսել է «Ստաբեկ» նորվեգական ֆուտբոլային ակումբում։ 2007 թվականի վերջում իսպանական Լա Մանգայում ընթացող մինչմրցաշրջանային հավաքի շրջանակներում կայացած ռուսական «Կրիլյա Սովետովի» դեմ խաղում Թոմասը ծանր վնասվածք է ստանում (ծնկի կապանների խզում)։ Խաղադաշտ ֆուտբոլիստը ունակ է լինում վերադառնալ միայն մեկ տարի անց։ Այդ ժամանակ կայանում են Ռոգնեի կարիերայի առաջին եվրոգավաթային հանդիպումները. Թոմասը «Ստաբեկի» կազմում մասնակցում է Չեմպիոնների Լիգայի շրջանակներում կայացող դանիական «Կոպենհագենի» և իսպանական «Վալենսիայի» դեմ խաղերին։


=== «Սելտիկ» ===
2010 թվականի հունվարի 20-ին Ռոգնեն երեք ու կես տարի ժամկետով պայմանագիր է կնքում գլազգոյի «Սելտիկի» հետ։
«Կելտերի» նախկին ֆուտբոլիստ Վիդար Ռիսետը շոտլանդական ԶԼՄ-ների հետ հարցազրույցի ժամանակ բնութագրում է «սպիտակականաչների» նորեկին, որպես «Նորվեգիայի վերջին տաս տարիների լավագույն երիտասարդ ֆուտբոլիստ»։ «Կելտերի» գլխավոր մարզիչ Տոնի Մուբրեյը հայտարարում է, որ «նորվեգացին ունի մեծ ապագա» և նա որպես ակումբի մարզիչ «թիմի պաշտպանության մեջ իր հույսը դնում է հենց Ռոգնեի վրա»։
Անձամբ Ռոգնեն, որպես թիմի նորեկ իր շնորհանդեսի ժամանակ ասել է.

Ռոգնեն վերցնում է «25» համարի մարզաշապիկը, որի ներքո մինչև իր գալը հանդես են եկել Սելտիկի այնպիսի հայտնի ֆուտբոլիստներ, ինչպիսիք են՝ Սյունսուկե Նակամուրան և Լյուբոմիր Մորավչիկը։
2010 թվականի փետրվարի 10-ին Թոմասը «Հարթ օֆ Միդլոտիանի» դեմ խաղում փոխարինելով Գլեն Լովենսին՝ կատարում է իր նորամուտը «սպիտակականաչների» կազմում։ Փետրվարի 20-ին Ռոգնեն առաջին անգամ դուրս է գալիս խաղադաշտ ակումբի հիմնական կազմի հետ։ Այդ օրը կելտերը պետք է պայքար մղեին «Դանդի Յունայթեդի» հետ։ Խաղից անմիջապես հետ «Սելտիկի» գլխավոր մարզիչ Թոնի Մոուբրեյը հարցազրույցի ժամանակ գնահատում է երիտասարդ նորվեգացու խաղային ներուժը։ Փետրվարի 28-ին «Ռեյնջերսի» դեմ խաղում Թոմասը վնասվածք է ստանում։ Երկու ամիս անց նորվեգացին վերականգնվում է և արդեն ապրիլի 25-ին հայտավորվում է թիմի հիմանական կազմում կրկին «Դանդի Յունայթեդի» դեմ խաղին մասնակցելու նպատակով։ Վնասվածքի կրկնման պատճառով այդ հանդիպման դեռևս 34-րդ րոպեին նորվեգացին փոխարինվում է։ 2010-2011 մրցաշրջանում Ռոգնեն կրկին վերադառնում է թիմ։ 2010 թվականի նոյեմբերի 6-ին կայացած «Աբերդինի» դեմ խաղում Թոմասը վերջին հույսի խախտում կատարելու պատճառով հեռացվում է խաղադաշտից։ Դեկտեմբերի 21-ին Ռոգնեն գրավելով «Կիլմարնոկի» դարպասը՝ հեղինակում է իր առաջին գնդակը «Սելտիկի» կազմում։


== Նորվեգիայի հավաքական ==
2009 թվականին Թոմասը Նորվեգիայի ֆուտբոլի պատանեկան հավաքականի կազմում անցկանցում է երեք հանդիպում։ Ներկա պահին Ռոգնեն հանդիսանում է Նորվեգիայի ֆուտբոլի երիտասարդական հավաքականի ֆուտբոլիստներից մեկը։ 2012 թվականի փետրվարին պաշտպանը իր ֆուտբոլային կարիերայում առաջին անգամ հրավիրվում է Նորվեգիայի ֆուտբոլի ազգային հավաքական՝ Իռլանդիայի ֆուտբոլի ազգային հավաքականի դեմ ընկերական խաղին մասնակցություն ունենալու նպատակով։ Այդ խաղում Ռոգնեն կատարում է իր նորամուտը Նորվեգիայի ազգային հավաքականի կազմում և մասնակցում է ամբողջ հանդիպմանը։


== Ձեռքբերումներ ==
 «Սելտիկ»

Շոտլանդիայի չեմպիոն (2)։ 2011-12, 2012-13
Շոտլանդիայի գավաթի դափնեկիր (2)։ 2010-11, 2012-13
Շոտլանդիայի գավաթի խաղարկության եզրափակչի մասնակից (2)։ 2010-11, 2011-12


== Ծանոթագրություններ ==


== Արտաքին հղումներ ==
Ցուցանիշները soccerbase.com կայքում (անգլ.)
Ռոգնեի էջը «Սելտիկի» պաշտոնական կայքում (անգլ.)
Պրոֆիլը transfermarkt.com կայքում(անգլ.)
Ռոգնեի էջը footballdatabase.eu կայքում (անգլ.)
Վիճակագրութունը National Football Teams կայքում(անգլ.)
Թոմաս Ռոգնե Թվիթթերում (անգլ.) (նորվ.)